
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 70 

26 Ιανουάριου 2005 


ΑΠΟΦΑΣΕΙΣ 

Αριθ. 53705 

Χαρακτηρισμός ως διατηρητέων εννέα (9) κτιρίων που 
βρίσκονται επί της οδού I. Δροσοπούλου στην περιοχή 
της Κυψέλης και καθορισμός ειδικών όρων και περιο¬ 
ρισμών δόμησης αυτού. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τοςτης από 14.7.1999 -Δ'580), όπως 
αντικαταστάθηκε μετηνπαρ. 2του άρθρου 3του Ν. 2831/ 
2000 «Τροποποίηση των διατάξεων του Ν. 1577/1985 «Γε¬ 
νικός Οικοδομικός Κανονισμός» και άλλες πολεοδομικές 
διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 2469/ 
1997(Α'38). 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων Υπουργού 
Περιβάλλοντος, Χωροταξίας και Δημοσίων Έργων στους 
Υφυπουργούς (Περιβάλλοντος Χωροταξίας και Δημο¬ 
σίων Έργων» (Β' 754). 

4. Τις διατάξεις της παρ. Β του άρθρου 1 του Π.Δ/τος28/ 
28.1.1993 «Καθορισμάς αρμοδιοτήτων που δισπιρούνται 
από τον Υπουργό και τις Περιφερειακές Υπηρεσίες δια- 
νομαρχιακού επιπέδου του Υπουργείου Περιβάλλοντος, 
Χωροταξίας και Δημοσίων Έργων» (Α' 9). 

5. Το υπ’ αριθμ. Οικ. 2644/19.6.2003 έγγραφο Γ.Γ. ΥΠΕ- 
ΧΩΔΕ. 

6. Την από 23.12.2003 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

7. Το υπ’ αριθμ. 44870/30.3.2004 έγγραφοτου Δήμου Α¬ 
θηναίων με το οποίο μας εστάλη το αποδεικτικά δημοσί¬ 
ευσης της προαναφερθείσης αιτιολογικής έκθεσης, και 
το γεγονός ότι παρήλθε η τασσόμενη προθεσμία από τις 
διατάξεις του άρθρου 4 (παρ. 2) του Ν. 1577/1985, όπως 


αντικαταστάθηκε με το άρθρο 3 (παρ. 2) του Ν. 2831/ 
2000, χωρίς να περιέλθουν στην ως άνω Υπηρεσία τυχόν 
αντιρρήσεις ενδιαφερομένων. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζονται ως διατηρητέα τα κτίρια που βρί¬ 
σκονται στην οδά I. Δροσοπούλου και συγκεκριμένα τα 
κτίριαα) I.Δροσοπούλου 13, β) I.Δροσοπούλου 15καιΠι- 
πίνου, γ) I. Δροσοπούλου 18 και Πιπίνου, δ) I. Δροσοπού¬ 
λου 29, ε) I. Δροσοπούλου 33 και Ιθάκης 24, στ) I. Δροσο¬ 
πούλου 50 και Κεφαλληνίας 32, ζ) I. Δροσοπούλου 70 και 
Θήρας 10, η) I. Δροσοπούλου και Καλιφρονά 11, θ) I. Δρο¬ 
σοπούλου 119, στην περιοχή της Κυψέλης, όπως φαίνο¬ 
νται με μαύρη διαγράμμιση στα σχετικά πρωτότυπα τρία 
(3) διαγράμματα σε κλίμακα 1:1000, που θεωρήθηκαν α¬ 
πό τον Προϊστάμενο της Διεύθυνσης Τυπογραφικών Ε¬ 
φαρμογών με την 53705/16.12.2004 πράξη του και που α¬ 
ντίτυπα τους σε φωτοσμίκρυνση δημοσιεύονται με την 
παρούσα απόφαση. 

2. Ως διατηρητέα χαρακτηρίζονται τα αρχικά κτίρια κα¬ 
θώς και οι εναρμονιζόμενες με αυτά μεταγενέστερες προ¬ 
σθήκες άχι όμως και τα πάσης φύσεως καθ’ ύψος ή κατ’ 
επέκταση προκπ'σματα που αλλοιώνουν τα αρχικά κτίρια. 

3. Ο καθορισμάς των προκτισμάτων αυτών που αλλοιώ¬ 
νουν τα αρχικά κτίρια πραγματοποιείται από την Επιτρο¬ 
πή Πολεοδομικού και Αρχιτεκτονικού Ελέγχου (Ε.Π.Α.Ε.). 

4. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή τάσο 
των επί μέρους αρχιτεκτονικών ή καλλιτεχνικών και δια- 
κοσμητικών στοιχείων τους, όσο και του κάθε κτιρίου συ¬ 
νολικά, πληντων προσκτισμάτων ή των στοιχείων των κτι¬ 
ρίων για τα οποίαη Ε.Π.Α.Ε. έχει γνωμοδοτήσει για την α¬ 
φαίρεσή τους. 

5. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό, καθώς 
και επεμβάσεις για λόγους λειτουργικούς των διατηρητέ¬ 
ων κτιρίων, εφόσον δεν αλλοιώνεται ο αρχιτεκτονικός χα¬ 
ρακτήρας τους και δεν θίγονται τα διατηρητέα στοιχεία 
τους. 

6. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στα χαρακτηριζόμενα ως διατη¬ 
ρητέα κτίρια. 

7. Επιτρέπεται μόνο η τοποθέπιση επιγραφών μικρών 
διαστάσεων που πληροφορούν για τη χρήση των χώρων 
του κάθε κτιρίου. 

8. Αιτήσεις για προσθήκη στα διατηρητέα κτίρια απο- 
στέλλονται από την πολεοδομική υπηρεσία, στην αρ¬ 
μόδια Υπηρεσία του Υπουργείου Περιβάλλοντος Χω¬ 
ροταξίας και Δημοσίων Έργων, με γνώμη της Ε.Π.Α.Ε., 
γιαειδικές ρυθμίσεις, σύμφωνα με πς διατάξεις του άρ¬ 
θρου 4 (παρ. 2) του Ν. 1577/1985 (Α' 210), όπως τρο¬ 
ποποιήθηκε με την παρ. 2 του άρθρου 3 του Ν. 2831/ 
2000 (Α' 140), εφόσον δεν παραβλάπτονται τα διατη¬ 
ρητέα κτίρια. 


9. Για οποιαδήποτε επέμβαση στο εξωτερικό ή εσωτε¬ 
ρικό των διατηρητέων κτιρίων καθώς και για την τοποθέ¬ 
τηση επιγραφών απαιτείται έγκριση της Ε.Π.Α.Ε.. 

10. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2004 

ο ΥΦΥΠΟΥΡΓΟΣ 

Σ. ΚΑΛΟΓΙΑΝΝΗΣ 

